CELEX: 62010CA0106
Language: ro
Date: 2011-07-28 00:00:00
Title: Cauza C-106/10: Hotărârea Curții (Camera a șaptea) din 28 iulie 2011 (cerere de pronunțare a unei hotărâri preliminare formulată de Supremo Tribunal Administrativo — Portugalia) — Lidl & Companhia/Fazenda Pública ( Fiscalitate — Directiva 2006/112/CE — TVA — Bază de impozitare — Taxă datorată pentru fabricarea, montarea, admiterea sau importarea vehiculelor )

8.10.2011   
            
            
               RO
            
            
               Jurnalul Oficial al Uniunii Europene
            
            
               C 298/7
            
         Hotărârea Curții (Camera a șaptea) din 28 iulie 2011 (cerere de pronunțare a unei hotărâri preliminare formulată de Supremo Tribunal Administrativo — Portugalia) — Lidl & Companhia/Fazenda Pública
   (Cauza C-106/10) (1)
   
   (Fiscalitate - Directiva 2006/112/CE - TVA - Bază de impozitare - Taxă datorată pentru fabricarea, montarea, admiterea sau importarea vehiculelor)
   2011/C 298/10
   Limba de procedură: portugheza
   
      Instanța de trimitere
   
   Supremo Tribunal Administrativo
   
      Părțile din acțiunea principală
   
   
      Reclamantă: Lidl & Companhia
   
      Pârâtă: Fazenda Pública
   
      Cu participarea: Ministério Público
   
      Obiectul
   
   Cerere de pronunțare a unei hotărâri preliminare — Supremo Tribunal Administrativo -– Interpretarea articolului 73 și a articolului 78 primul paragraf litera (a), coroborat cu articolul 79 primul paragraf litera (c) din Directiva 2006/112/CE Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7) — Includerea, în baza de impozitare a TVA, a valorii „imposto sobre veículos” portughez — Taxe pe vehiculele noi datorate pentru fabricarea, asamblarea, montarea, admiterea sau importarea vehiculelor — Taxă de plată o singură dată, de către operatorul sau vânzătorul vehiculului, cu ocazia introducerii acestuia pe piața portugheză
   
      Dispozitivul
   
   O taxă precum taxa pe vehicule (imposto sobre veículos) în cauză în acțiunea principală, al cărei fapt generator are o legătură directă cu livrarea unui vehicul care intră în domeniul de aplicare al acestei taxe și care este achitată de furnizorul acestui vehicul, este cuprinsă în noțiunea „impozite, drepturi, prelevări și taxe”, în sensul articolului 78 primul paragraf litera (a) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, și trebuie inclusă, în temeiul acestei dispoziții, în baza de impozitare a TVA ului aplicat livrării vehiculului menționat.
   
      (1)  JO C 113, 1.5.2010.